Un hoț a intrat într-o casă ca s-o jefuiască, dar l-a ajuns oboseala și a adormit în patul proprietarilor, la Roma
Data publicării:
Caz bizar la Roma, unde un hoț a adormit în casa pe care a jefut-o. Când au ajuns acasă, proprietarii l-au găsit pe tânărul de 19 ani sforăind în patul lor și au sunat la poliție.
Potrivit Il Messaggero, hoțul de 19 ani, de origine tunisiană, a intrat într-un apartament dintr-o zonă istorică a Romei, districtul Celion, acolo unde se află și Colosseumul, și și-a îndesat în rucsac mai multe obiecte pe care le putea vinde, evaluate ulterior la suma de 4.000 de euro.
Înainte de a pleca, hoțul s-a întins î pat să se odihnească sau pur și simplu pentru a prinde un moment mai prielnic pentru a ieși din locuință, numai că a adormit profund.
Când au ajuns acasă, proprietarii l-au găsit sforăind. Au sunat la poliție, iar echipajul sosit la fața locului în câteva minute a avut parte - probabil - de cea mai simplă operațiune de prindere a unui hot.
Proprietarii au presupus că hoțul intrat în casa lor era beat.
Tânărul de 19 ani nu este la prima faptă de acest gen, fiind prins la furat de mai multe ori.